# MAA-AINESLUPAHAKEMUS TILALLE KUMPUSÄRKKÄ 607-414-81-8

Polvijärven kunnan ympäristönsuojeluviranomaiselle on tullut vireille Polvijärven Sora Oy:n maa-aineslupahakemus, joka koskee soran ja hiekan ottamista Polvijärven kunnan Sotkuman kylässä tilalla Kumpusärkkä (607-414-81-8). Ottamislupaa haetaan kymmeneksi vuodeksi. Kokonaisottomäärä on 307 000 m3.

Maa-ainesluvan hakemusasiakirjat ovat nähtävillä 16.6 – 15.7.2022 Polvijärven kunnanvirastolla, osoitteessa Polvijärventie 15.

Niillä, joiden etua tai oikeutta asia saattaa koskea, on tilaisuus tehdä muistutus hakemuksen johdosta. Myös muilla henkilöillä on mahdollisuus ilmaista mielipiteensä hakemuksesta. Muistutukset ja mielipiteet on toimitettava kirjallisesti lupajaostolle viimeistään 15.7.2022. Lisätietoja saa vs. ympäristönsuojelusihteeriltä, janne.korpela@outokummunkaupunki.fi tai puh. 044 755 9333

Polvijärvellä 16.6.2022

Polvijärven kunnan teknisen lautakunnan lupajaosto